ᱛᱟᱬᱦᱟᱡᱤ

ᱛᱟᱱᱦᱟᱡᱤ ᱫᱟ ᱟᱱᱥᱚᱝ ᱣᱟᱨᱤᱭᱚᱨ  ᱢᱤᱫ ᱯᱟᱹᱦᱤᱞ ᱥᱤᱧᱚᱛ ᱨᱮᱱᱟᱜ ᱡᱤᱣᱱᱤ ᱦᱟᱹᱴᱤᱧ ᱨᱮᱱᱟᱜ ᱰᱨᱟᱢᱟ ᱯᱷᱤᱞᱢ ᱠᱟᱱᱟ ᱡᱟᱦᱟᱸ ᱚᱡᱚᱭ ᱫᱮᱣᱜᱚᱱ ᱟᱨ ᱥᱮᱭᱯᱷ ᱚᱞᱤ ᱠᱷᱟᱱ ᱛᱤᱠᱤᱱ ᱫᱚ ᱟᱥᱚᱞ ᱯᱟᱴ ᱨᱮ ᱠᱤᱱ ᱛᱟᱦᱮᱱᱟ ᱾ ᱑᱗ ᱜᱟᱱ ᱥᱟᱞᱮ ᱨᱮ ᱱᱚᱶᱟ ᱠᱟᱛᱷᱟ ᱛᱷᱟᱯᱚᱱ ᱟᱠᱟᱱ, ᱡᱟᱦᱟᱸᱭ ᱥᱚᱸᱫᱚᱨ ᱥᱤᱧᱚᱛ ᱱᱟᱜᱟᱢ ᱨᱮᱱ ᱞᱟᱹᱲᱦᱟᱹᱤᱭᱟᱹ ᱟᱨ ᱪᱷᱚᱛᱨᱚᱯᱟᱛᱤ ᱥᱤᱵᱟᱡᱤ ᱢᱚᱦᱟᱨᱟᱡᱽ ᱨᱤᱱ ᱥᱮᱱᱟ ᱨᱮ ᱢᱚᱨᱟᱴᱷᱟ ᱥᱚᱢᱨᱟᱴ ᱨᱤᱱ ᱵᱩᱱᱤᱭᱟᱹᱫᱤᱭᱟᱹ ᱠᱚ ᱛᱟᱦᱮᱸᱜ ᱠᱟᱱᱟ ᱾ ᱚᱡᱚᱭ ᱫᱮᱣᱜᱚᱱ ᱫᱚ ᱥᱩᱵᱷᱮᱨ ᱛᱟᱱᱟᱡᱤ ᱢᱟᱞᱩᱥᱟᱨᱮ ᱟᱜ ᱯᱟᱴ ᱨᱮ ᱛᱟᱦᱮᱱ ᱠᱟᱱᱟᱭ, ᱥᱮᱭᱯᱷ ᱚᱞᱤ ᱠᱷᱟᱱ ᱫᱚ ᱩᱫᱽᱭᱚᱵᱷᱟᱱ ᱨᱟᱴᱷᱳᱨ ᱟᱨ ᱠᱟᱡᱚᱞ ᱫᱚ ᱥᱟᱵᱤᱛᱨᱤ ᱢᱟᱞᱩᱥᱟᱨᱮ ᱨᱮᱱᱟᱜ ᱯᱟᱴ ᱨᱮ ᱧᱮᱞᱚᱜᱚᱜᱼᱟᱭ ᱾

ᱠᱷᱟᱴᱚ ᱨᱮ 
ᱛᱟᱱᱦᱟᱡᱤ ᱯᱷᱤᱞᱢ ᱫᱚ ᱯᱟᱹᱦᱤᱞ ᱨᱟᱡᱟ ᱠᱚᱣᱟᱜ ᱨᱟᱡᱽᱜᱟᱲ ᱨᱮᱯᱮᱡ ᱟᱨ ᱵᱟᱝ ᱮᱨᱟ ᱠᱚ ᱤᱫᱤᱠᱟᱛᱮ ᱨᱮᱯᱮᱡ ᱪᱮᱛᱟᱱ ᱨᱮ ᱵᱮᱱᱟᱣ ᱟᱠᱟᱱᱟ ᱾ ᱵᱮᱱᱟᱣ᱑᱗ ᱜᱟᱱ ᱥᱟᱛᱟᱵᱽᱫᱤ ᱨᱮᱱᱟᱜ ᱢᱩᱪᱟᱹᱫ ᱨᱮ, ᱢᱩᱜᱟᱞ ᱥᱚᱢᱨᱟᱴ ᱚᱣᱨᱚᱝᱜᱡᱮᱵᱽ ᱫᱚ ᱨᱚᱬ ᱱᱤᱛᱤ ᱞᱮᱠᱟᱛᱮ ᱵᱩᱨᱩᱞᱚᱫᱚᱢ ᱨᱟᱡᱽᱜᱟᱲ ᱠᱚᱸᱫᱷᱟᱱᱟ ᱫᱚ ᱫᱚᱠᱷᱤᱱ ᱥᱤᱧᱚᱛ ᱨᱮᱱᱟᱜ ᱨᱟᱡᱽᱫᱷᱟᱱᱤ ᱠᱚ ᱵᱮᱱᱟᱣ ᱠᱮᱫ-ᱟ ᱾ ᱡᱟᱦᱟᱸ ᱠᱷᱚᱱ ᱩᱱᱠᱩ ᱫᱚᱠᱷᱤᱱ ᱥᱤᱧᱚᱛ ᱢᱩᱜᱟᱞ ᱥᱟᱢᱨᱟᱡᱽᱭᱚ ᱨᱮᱱᱟᱜ ᱟᱨᱦᱚᱸᱢᱟᱨᱟᱝ ᱞᱟᱹᱜᱤᱫ ᱠᱟᱹᱢᱤᱦᱚᱨᱟ ᱠᱚ ᱵᱟᱱᱟᱣ ᱠᱮᱫ-ᱟ ᱾ ᱢᱚᱨᱟᱴᱷᱟ ᱥᱚᱢᱨᱟᱴ ᱥᱤᱣᱟᱡᱤ ᱢᱚᱦᱟᱨᱟᱡᱽ ᱟᱯᱱᱟᱨ ᱡᱮᱱᱨᱟᱞ ᱛᱟᱱᱟᱡᱤ ᱢᱟᱞᱩᱥᱟᱨᱮ ᱟᱫᱮᱥ ᱮᱢᱟ ᱫᱮᱭᱟ ᱡᱮ ᱩᱱᱠᱩ ᱫᱚ ᱡᱤᱣᱤ ᱟᱞᱟᱭ ᱠᱟᱛᱮ ᱠᱚᱸᱫᱷᱱᱟ ᱨᱮ ᱠᱚᱵᱽᱡᱟ ᱞᱟᱹᱜᱤᱫ ᱠᱚ ᱞᱟᱹᱲᱦᱟᱹᱭ ᱢᱟ ᱾ ᱛᱟᱱᱟᱡᱤ ᱠᱚᱸᱫᱷᱟᱱᱟ ᱨᱟᱡᱽᱜᱟᱲ ᱠᱚᱵᱽᱡᱟ ᱞᱟᱹᱜᱤᱫ ᱚᱰᱚᱠᱚᱜ ᱠᱟᱱᱟᱭ ᱵᱟᱰᱟᱭ ᱠᱟᱛᱮ ᱚᱣᱨᱚᱝᱜᱡᱮᱵᱽ ᱫᱚ ᱟᱡᱤᱡ ᱟᱹᱰᱤ ᱯᱟᱹᱛᱭᱟᱹᱣᱟᱱ ᱠᱚᱢᱟᱱᱰᱟᱨ ᱩᱫᱽᱭᱚᱵᱷᱟᱱ ᱫᱚ ᱨᱟᱡᱽᱜᱟᱲ ᱨᱮᱱᱟᱜ ᱫᱩᱜᱫᱟᱨᱟᱢ ᱞᱟᱹᱜᱤᱫ ᱮ ᱵᱷᱮᱡᱟ ᱠᱮᱫᱮᱭᱟ, ᱱᱚᱸᱠᱟ ᱜᱮ ᱵᱟᱱᱟᱨ ᱥᱮᱱᱟ ᱠᱤᱱ ᱛᱟᱞᱟ ᱨᱮ ᱞᱟᱹᱲᱦᱟᱹᱭ ᱦᱩᱭᱩ ᱮᱱᱟ ᱾ ᱨᱟᱡᱽᱜᱟᱲ ᱪᱮᱛᱟᱱ ᱟᱹᱭᱫᱟᱹᱨᱤ ᱞᱟᱹᱜᱤᱫ ᱞᱟᱹᱲᱦᱟᱹᱭ ᱨᱮ ᱚᱣᱨᱚᱝᱜᱡᱮᱵᱽ ᱤᱡ ᱥᱮᱱᱟᱯᱚᱛᱤ ᱩᱫᱽᱭᱚᱵᱷᱟᱱ ᱨᱟᱴᱷᱳᱨ ᱮ ᱫᱟᱲᱮ ᱞᱮᱱᱟ ᱾ ᱛᱟᱱᱟᱡᱤ ᱫᱚ ᱚᱱᱟ ᱞᱟᱹᱲᱦᱟᱹᱭ ᱨᱮ ᱜᱚᱡ ᱮᱱᱟᱭ ᱾ ᱛᱟᱭᱚᱢ ᱩᱫᱽᱭᱚᱵᱷᱟᱱ ᱫᱚ ᱛᱟᱱᱟᱡᱤ ᱤᱡ ᱮᱨᱟ ᱦᱚᱸᱭ ᱤᱫᱤ ᱛᱟᱨᱟ ᱠᱮᱫᱮᱭᱟ ᱾

ᱵᱮᱯᱟᱨ ᱟᱨ ᱥᱚᱫᱚᱨ

ᱮᱛᱚᱦᱚᱵ ᱫᱚ ᱛᱟᱱᱦᱟᱡᱤ ᱯᱷᱤᱞᱢ ᱨᱮᱱᱟᱜ ᱯᱟᱥᱱᱟᱣ ᱵᱮᱯᱟᱨᱢᱟᱨᱤᱭᱟᱹ ᱫᱤ ᱟᱱᱥᱟᱝ ᱣᱚᱨᱤᱭᱟᱨ, ᱱᱚᱶᱟ ᱫᱚ ᱨᱤᱣᱤᱭᱟᱞ ᱞᱮᱱᱟ ᱚᱡᱚᱭ ᱫᱮᱣᱜᱚᱱ ᱟᱜ ᱴᱣᱤᱴᱟᱨ ᱨᱮ ᱡᱮ ᱯᱷᱤᱞᱢ ᱫᱚ ᱛᱟᱱᱦᱟᱡᱤ ᱧᱩᱛᱩᱢ ᱛᱮᱜᱮ ᱠᱚ ᱵᱟᱰᱟᱭ ᱚᱪᱚᱭ ᱞᱮᱠᱷᱟᱱ ᱜᱟᱱ ᱠᱚᱜ-ᱟ ᱾
ᱰᱤᱥᱮᱢᱵᱟᱨ ᱒᱐᱑᱗ ᱨᱮ ᱛᱟᱱᱦᱟᱡᱤ ᱨᱮᱱᱟᱜ ᱨᱤᱞᱤᱡᱽ ᱦᱩᱭ ᱞᱮᱱ ᱛᱟᱦᱮᱱᱟ ᱱᱚᱶᱟ ᱨᱮᱱᱟᱜ ᱢᱟᱹᱦᱤᱛ ᱫᱚ ᱒᱒ ᱰᱤᱥᱮᱢᱵᱟᱨ ᱒᱐᱑᱙ ᱨᱮ ᱠᱚ ᱨᱤᱞᱤᱡᱽ ᱠᱮᱫᱼᱟ ᱾ ᱢᱮᱱᱠᱷᱟᱱ ᱰᱤᱥᱮᱢᱵᱟᱨ  ᱒᱐᱑᱘ ᱛᱮ ᱰᱟᱭᱨᱮᱠᱴᱟᱨ ᱚᱢ ᱨᱟᱣᱚᱴ ᱫᱚ ᱩᱱᱤᱭᱟᱜ ᱮᱠᱟᱣᱩᱱᱴ ᱨᱮ ᱴᱣᱤᱴᱟᱨ ᱠᱮᱫ ᱟᱭ ᱱᱚᱶᱟ ᱨᱮᱱᱟᱜ ᱢᱟᱹᱦᱤᱛ ᱫᱚ ᱒᱙᱑᱙ ᱨᱮ ᱰᱤᱥᱮᱢᱵᱟᱨ ᱨᱮ ᱥᱩᱴᱤᱝ ᱨᱮᱱᱟᱜ‌ ᱟᱹᱲᱡᱷᱟᱹᱣ ᱠᱚ ᱛᱟᱦᱮᱸᱜ ᱠᱟᱱᱟ ᱾ ᱑ ᱡᱟᱱᱩᱣᱟᱨᱤ ᱒᱐᱑᱙ ᱨᱮ, ᱰᱟᱭᱤᱨᱮᱠᱴᱟᱨ ᱚᱢ ᱨᱟᱣᱩᱴ ᱦᱚᱛᱮᱛᱮ ᱨᱤᱞᱤᱡᱽ ᱞᱮᱱ ᱛᱟᱦᱮᱱᱟ ᱾

᱑᱙ ᱱᱚᱵᱷᱮᱢᱵᱟᱨ ᱨᱮ ᱱᱚᱶᱟ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱯᱷᱤᱞᱢ ᱫᱚ ᱴᱤᱻ ᱥᱤᱛᱤᱡᱽ ᱯᱟᱦᱴᱟ ᱥᱮᱫ ᱠᱷᱚᱱ ᱴᱤ ᱥᱮᱨᱤᱡᱽ ᱦᱚᱛᱮᱛᱮ ᱩᱫᱩᱜ ᱮᱱᱟ ᱾

ᱯᱷᱤᱞᱢ ᱫᱚ ᱯᱩᱨᱟᱹ ᱡᱮᱜᱮᱛ ᱨᱮ ᱞᱟᱹᱜᱤᱫ ᱛᱮ ᱒᱗ ᱰᱤᱥᱮᱢᱵᱟᱨ ᱒᱐᱑᱙ ᱨᱮ ᱨᱤᱞᱤᱡᱽ ᱞᱮᱱᱟ, ᱢᱮᱱᱠᱟᱷᱱ ᱒᱔ ᱢᱟᱨᱪ ᱨᱮ ᱠᱚ ᱢᱮᱱ‌ ᱞᱮᱫ ᱛᱟᱦᱮᱱ ᱥᱚᱫᱚᱨ ᱛᱟᱨᱤᱠ ᱫᱚ ᱟᱨᱦᱚᱸ ᱞᱟᱦᱟ ᱧᱚᱜ ᱦᱩᱭᱩᱜᱼᱟ ᱢᱮᱱᱛᱮ ᱾ ᱚᱱᱟᱛᱮ ᱚᱱᱟ ᱨᱤᱞᱤᱡᱚᱜ ᱛᱟᱨᱤᱠ  ᱫᱚ ᱑᱐ ᱡᱟᱱᱩᱣᱟᱨᱤ ᱒᱐᱒᱐ ᱨᱮ ᱦᱩᱭᱩᱜ ᱞᱟᱹᱜᱩᱫᱚᱜᱼᱟ ᱾

ᱵᱟᱦᱨᱮ ᱡᱚᱱᱚᱲ
ᱥᱟᱹᱠᱷᱭᱟᱹᱛ

ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱯᱷᱤᱞᱤᱢ